text: De bager til fattige børn
  17 november 2013 kl. 14.50
  En gruppe kvinder var søndag i gang med at bage småkager i Frifelt ved Skærbæk på vestkysten. De skal medvirke til, at børn fra fattige familier får en ordentlig jul.
  - Jeg kan ikke forestille mig, at nogle børn ikke får hjemmebag til jul, siger Birgit Clausen, der har taget initiativ til kagebagningen.
  Kagebagerne er frivillige i Foreningen Glæd Børnene, der giver bidrag til, at fattige familier kan fejre jul, børnefødselsdage og konfirmation.
  De kirkelige og sociale organisationer har allerede fået op til fire gange så mange ansøgninger om julehjælp som i 2012, fortæller Kristeligt Dagblad.
  Organisationerne er i gang med at sende indsamlere ud på gader og stræder.
  Foreningen Glæd Børnenes hjemmeside
  